Diari Oficial de la Generalitat Valenciana


Sumari del DOGV 7645, del 28-10-2015 (2015/8700)

RESOLUCIÓ de 28 de setembre de 2015, del director general de Centres i Personal Docent, de la Conselleria d'Educació, Investigació, Cultura i Esport, per la qual es declaren aprovades les llistes provisionals d'admesos i exclosos per a participar en el procediment d'accés al cos de catedràtics de Música i Arts Escèniques, convocat per Ordre 55/2015, de 18 de maig, i per la qual es convoca els aspirants no exempts a la realització de la prova de coneixements dels idiomes oficials de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7645

Data del DOGV
:   28-10-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/8700


Data del document
:   28-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 28 de setembre de 2015, del director general de Centres i Personal Docent, de la Conselleria d'Educació, Investigació, Cultura i Esport, per la qual es declaren aprovades les llistes provisionals d'admesos i exclosos per a participar en el procediment d'accés al cos de catedràtics de Música i Arts Escèniques, convocat per Ordre 55/2015, de 18 de maig, i per la qual es convoca els aspirants no exempts a la realització de la prova de coneixements dels idiomes oficials de la Comunitat Valenciana.  
 [2015/8700]  
De conformitat amb el que disposa la base 4 de l'Ordre 55/2015, de 18 de maig, de la Conselleria d'Educació, Cultura i Esport (DOCV 22 de maig), per la qual es convoca procediment d'accés al cos de catedràtics de Música i Arts Escèniques, aquesta Direcció General de Centres i Personal Docent resol:  
  
Primer  
Declarar aprovades les llistes provisionals d'aspirants admesos i exclosos per a participar en el procediment d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport, les quals seran exposades al públic en la seu de l'esmentada conselleria i en la pàgina d'internet http://www.cece.gva.es.  
  
Segon  
En les dites llistes constaran els cognoms, nom, número del document nacional d'identitat, l'especialitat per la qual participen i si han sol·licitat l'avaluació docent, així com la causa d'exclusió en el cas dels aspirants exclosos.  
  
Tercer  
Els aspirants exclosos disposaran d'un termini de 10 dies hàbils, a comptar de l'endemà de la publicació d'aquesta resolució, per a poder esmenar el defecte que haja motivat la seua exclusió. Així mateix aquells aspirants que hagen detectat errors en la consignació de les seues dades personals podran manifestar-ho en el mateix termini.  
Les reclamacions es dirigiran a la Direcció General de Centres i Personal Docent, i es presentaran per qualsevol de les formes previstes en l'apartat 3.3 de l'ordre de convocatòria.  
  
Quart  
Les reclamacions presentades seran acceptades o denegades per resolució expressa del director general de Centres i Personal Docent, per la qual es declararà aprovada la llista definitiva d'admesos i exclosos, que serà publicada en el Diari Oficial de la Comunitat Valenciana.  
  
Cinqué  
De conformitat amb el que preveu la base 6.1.2 de l'esmentada ordre, als aspirants que no estiguen en possessió del Certificat de Capacitació per a l'Ensenyament en Valencià o del Diploma de Mestre de Valencià en la data finalització del termini de presentació de sol·licituds, per a acreditar la competència lingüística mínima d'un nivell C1 en valencià, se'ls convoca en única convocatòria, presentant justificant del pagament de les taxes per a la participació en les proves selectives, a participar en les proves per a l'obtenció del certificat de grau mitjà de coneixements de valencià (nivell C1) convocades per Resolució de 9 de març de 2015, de la Direcció General d'Innovació, Ordenació i Política Lingüística (DOCV 24.03.2015), en qualsevol de les tres capitals de província on es realitzen. A aquests efectes, únicament podran presentar-se a la prova de la primera fase, que serà el 7 de novembre de 2015; i a la prova de la segona fase, els que hagen superat la primera, que serà el 21 de novembre de 2015.  
  
  
València, 28 de setembre de 2015. El director general de Centres i Personal Docent: José Joaquín Carrión Candel.